Cross-Skagerrak

Cross-Skagerrak er en 1 700 MW høyspent likestrømsoverføring mellom Norge og Danmark. De første to kablene («Skagerrak 1» og «Skagerrak 2») ble installert mellom 1976 og 1977., og går mellom den norske omformerstasjonen i Kristiansand og den danske i Tjele. Cross-Skagerrak eies av det norske Statnett og det danske Energinet.dk. Det forventes at de første to kablenes tekniske levetid er nådd innen få år fra 2021.

Beskrivelse
Fordi et langt sjøkabelavsnitt gjennom Skagerrak er del av overføringen var det ikke mulig å bruke trefaset vekselstrøm for energioverføringen på grunn av det høye reaktive effekttapet som ville ha oppstått. Dessuten drives ikke de elektriske distribusjonsnettene i Norge og Danmark synkront, slik at en direkte sammenkobling av nettene også av denne grunnen ikke er mulig.

Cross-Skagerraks likestrømstrasé har en lengde på 240 kilometer, hvorav 113 kilometer er høyspentledninger på master i Norge og Danmark, og 127 kilometer er sjøkabel. Den når delvis sjødybder på opp til 530 meter, og var i lang tid verdens lengste sjøkabel.

På norsk side befinner seg sjøkabelterminalen for Cross-Skagerrak 1–3 ved Kvarenesfjorden, for Skagerrak 4 i Kvivika i Kristiansand, omformerstasjonen ved Stølen i Vennesla. Et felles elektrodeanlegg for returstrøm gjennom sjøvannet er plassert nord for Grosøya i Lillesand.

Historie
Cross-Skagerrak er en av de første høyspente energiovereføringsanleggene som bruker tyristorer. I den opprinnelige konfigurasjonen var den en bipolar høyspenningsledning med en driftsspenning på ±250 kV og en overføringskapasitet på  MW.

1993 ble anlegget utvidet med et enpolt høyspenningsanlegg, Cross-Skagerrak 3. Det har en spenning på 350 kV mot jord, og en overføringskapasitet på 500 MW. Samtidig ble de to polene som allerede var i drift ombygd til enpolte anlegg, disse kan drives parallellkoblet med Kontiscan 3, som går mellom Danmark og Sverige, med motsatt polaritet.

I nærheten av Aggersund i Danmark krysset høyspentledningen sundet på 70 meter høye master og et spenn på 470 meter, før en sundkabel erstattet mastene.

Konsesjon om bygging av cross-Skagerrak 4 ble sendt i november 2009.

På slutten av 2014 ble Cross-Skagerrak 4 satt i drift mellom Kristiansand og Tjele. Overføringen har en kapasitet på rundt 700 MW, og ble offisielt åpnet av kronprins Frederik av Danmark og kronprins Haakon Magnus av Norge 12. mars 2015.Lind, Anton. «600 kilometer søkabel skal føre strøm mellem Norge og Danmark» Danmarks Radio, 12. mars 2015. Besøkt 4. september 2015. Til forskjell fra linjene 1, 2 og 3 er hele strekningen lagt i kabel, med 137 kilometer sjøkabel, og 12 kilometer landkabel i Norge og 91 kilometer i Danmark.Mikkelsen, Søren Damsgaard. Billion kroner cables  Energinet.dk, 7 January 2011. Accessed: 9 January 2011.130 mio. euro for new technology on Skagerrak 4  Energinet.dk, 10. februar 2011. Besøkt 4. september 2015.

I 2017 oppsto det uenighet mellom Statnett og Energinet om verdien av de 100 MW kapasitet som er reservert til automatiske sekundærreserver, som frekvensregulering.    Alternativt kan auksjon klare ydelsen. 

 Driftssteder 
 Driftssted Koordinater Kristiansand omformerstasjon, Stølen i Vennesla   Sjøkabelterminal Skagerrak 4, Kristiansand   Sjøkabelterminal Cross-Skagerrak 1–3, Kristiansand   Elektrodeanlegg for returstrøm, Lillesand   Dansk sjøkabelterminal, Jammerbugt kommune   Aggersund nordre pylon, Vesthimmerlands kommune   Aggersund søndre pylon, Vesthimmerlands kommune   Dansk jordkabelterminal, Viborg kommune   Tjele onformerstasjon, Viborg kommune  

 Referanser 

 Eksterne lenker 
 Ukens kulturminne Kristiansand trafo (Museumsordningen, NVE, 1. oktober 2014)
 Beskrivelse på ABBs nettsted (engelsk, arkivert)

Kategori:Elektrisk energioverføring
Kategori:Byggverk i Vennesla
Kategori:Byggverk i Kristiansand
Kategori:Byggverk i Lillesand
Kategori:Skagerrak
Kategori:Byggverk i Danmark
Kategori:Byggverk i Region Nordjylland
Kategori:Byggverk i Region Midtjylland
Kategori:Byggverk fullført i 1977
Kategori:Artikler i sjøfart-prosjektet